Naakposering kry skuld vir aardbewingDie foto word op sosiale media versprei en wys glo die groep toeriste waar hulle besig is om hulle klere uit te trek. Hulle is twee Kanadese, twee Nederlanders en ’n Duitser. Ongeveer tien dae ná die voorval het ’n aardbewing van 6 op die momentmagnitudeskaal voorgekom, en ’n stuk van berg Kinabalu se kruin ineen laat stort. Dié berg word deur die plaaslike bevolking as heilig beskou. Dit is ŉ Unesco-bewaringsgebied. Die aardbewing het reeds minstens 16 mense se lewe geëis. Nog mense word vermis. Enorme skade is aan infrastruktuur aangerig. Sommige Maleisiese amptenare meen “daar is ’n groot kans” dat die aardbewing die gevolg was van die naakposering. Die foto’s het enkele dae voor die aardbewing op die sosiale media die ronde begin doen. MailOnline, The Malaysia MailOnline